SUPLIMENT RETAIL 'Concurența neloială a platformelor  din afara UE - problemă principală  a comerțului online'
* (Interviu cu Cristian Pelivan, directorul executiv al Asociației Române a Magazinelor Online)
<b>Reporter:</b> Cum a evoluat sectorul retailului online din țara noastră, în ultimul an?
<b>Cristian Pelivan:</b> 2023 a fost un an bun pentru sectorul românesc de comerț electronic, cu o creștere de cel puțin 10%. Anul trecut, românii au cumpărat online bunuri de cel puțin 7 miliarde de euro, iar dacă adăugăm și serviciile, depășim 10,6 miliarde de euro.